 Generate an article for the following headline: Coronavirus Update in Nigeria: Ẹ sọra fún Christmas Carol, ẹyin tẹẹ sì wà lókè òkun ẹ má wálé o! : Ijọba apapọ lorilẹede Naijiria ti kilọ fun awọn ọmọ Naijiria lati ṣọra fun apejọpọ lasiko ọdun keresimesi to n bọ yii nitori ajakalẹ arun Coronavirus. Adari ajọ pajawiri ti aarẹ Buhari gbe kalẹ lati tako aarun Coronavirus, Boss Mustapha lo sọ bẹẹ fun awọn oniroyin ni Abuja. Mustapha ni ki awọn eniyan ma rin irinajo lọ si oke okun lasiko yii ti ko ba pọn dandan lati rin irinajo. Bakan naa ni wọn rọ awọn ọmọ Naijiria to wa ni oke okun lati duro sọhun ki wọn ma wale lasiko yii nitori ajakalẹ arun Coronavirus. Fun ilera ara yin ni a ṣe n parọwa si yin lati maṣe rin irinajo lasiko yii nitori ajakalẹ arun Coronavirus. Ipejọ lasiko ọdun Keresi ko pọn dandan, bẹẹ si ni ko si ni  Christmas Carol ki awọn eniyan ma lo kọ arun Coronavirus. Lori ipese abẹrẹ ajẹsara lati gbogun ti arun Coronavirus, ijọba ni awọn ṣiṣẹ lori rẹ, ati wi pe yoo wa fun awọn araalu laipẹ. Bakan naa ni wọn parọwa si awọn ọmọ Naijiria lati tẹlẹ ofin ijinasiraẹni ati fifọ ọwọ wọn loore-koore lati dẹna itankalẹ arun Coronavirus ohun. Nibayii, esi ayẹwo Coronavirus lati ipinlẹ mẹjọ ti ajọ NCDC fi sita ni Ọjọ Aje, ọjọ kọkandinlọgbọn, oṣu Kọkanla, fihan pe, eeyan marundinlaadọjọ tun ti ni aarun naa ni Naijiria. Ẹgbẹrun mẹtadinlaadọrin o le ọtalelẹdẹgbẹta o din mẹta 67,557 eeyan lo ti ko aarun naa lorilẹede Naijiria lati igba ti wọn ti kẹẹfin ẹni akọkọ to laarun naa ni Naijiria ni oṣu keji ọdun 2020. Ẹgbẹrun mẹtalelọgọta ati ọrinlelugba ati meji 63,282 lawọn ti ara wọn ti ya nigbati aarun naa si ti gbẹmi awọn ẹgbẹrun kan ati mejilelaadọjọ 1173 eeyan. 